open-index/open-wikipedia-markdown huggingface dataset:
Champaña

miniatura|250px|dereita|Copas de champaña coas características burbullas asociadas a este viño escumoso.
O **champaña** (do francés *champagne*) é un tipo de viño escumoso con denominación de orixe controlada, elaborado conforme ao método champenoise na rexión francesa de Champaña-Ardenas. Trátase xeralmente dun viño branco, aínda que tamén existe o champaña rosado, que se fai a partir de varios tipos de uva, a meirande parte tintas.

## Peculiaridades 
O consumo do champaña asóciase ás celebracións, sendo moi habitual abrir unha botella durante a entrega de trofeos en competicións deportivas. A primeira competición automobilística na que se usou o champaña foi en 1907 na carreira Pequín-París. Máis tarde Moët & Chandon ofreceu o seu champaña ao gañador do Gran Premio de Francia de 1950, disputado en Champaña-Ardenas. Dan Gurney iniciou a tradición de bañar o público e os demais pilotos ao festexar a súa vitoria nas 24 Horas de Le Mans de 1967, aínda que Graham Hill xa fixera o mesmo con viño escumoso no Gran Premio de Australia de 1966. Tamén é tradicional escachar unha botella de champaña contra o casco dun barco na súa botadura para demostrar a súa solidez. Na celebración do Aninovo é moi habitual tomar champaña.

## Notas 
## Véxase tamén 
### Bibliografía 
* Tom Stevenson (2003). *World Encyclopedia of Champagne and Sparkling Wine*. Wine Appreciation Guild. ISBN 1-891267-61-2.
* Serena Sutcliffe (1988). ''Champagne: The History and Character of the World's Most Celebrated Wine*. Mitchell Beazley. ISBN 0-671-66672-X.
* Gérard Liger-Belair (2004). *Uncorked: The Science of Champagne. Princeton University Press*. ISBN 0-691-11919-8.
* Kolleen Guy (2003). *When Champagne became French: Wine and the Making of a National Identity*. Baltimore, Maryland: Johns Hopkins University Press.

### Ligazóns externas 
* *Comité Interprofessionnel du vin de Champagne'' Páxina oficial (CIVC)
Lista de episodios de Falcóns do espacio

Esta é unha guía de episodios da serie de televisión *Falcóns do espacio*, creada por Anderson Burr Pictures Ltd., transmitida por primeira vez na ITV en 1983. Son un total de 39 episodios, propoñendose nesta lista unha orde de transmisión (non hai por que cinguirse estritamente a esta lista), foron filmadas en dous bloques de produción nos Bray Studios de Berkshire dende xaneiro de 1983 ata agosto de 1984, cun orzamento combinado de 6,4 millóns £ da época. Os 26 episodios do primeiro bloque de produción emitíronse como dúas tempadas, de outubro a decembro de 1983 e de setembro a decembro de 1984; a terceira tempada, que comprende os 13 episodios finais, foi emitida de maio a xullo de 1986.

## Primeira tempada 
Esta serie de ciencia ficción aparece por primeira vez na televisión rexional *Central Television * os sábados pola mañá, logo noutras televisións rexionais da ITV, como a *London Weekend*, nas tardes do domingo. Os dous últimos episodios, "A Christmas Miracle" e "To Catch a Tiger", foron transmitidos en toda a rede nacional nas mañás do sábado.

## Segunda tempada 
Os episodios de *Falcóns do espacio* foron transmitidos na súa maioría en toda a rede nacional, emitidos en *Anglia*, *Border*, *Central*, *Granada*, *London Weekend* e *Tyne Tees*. Tamén se emitiron na cadea rexional *Yorkshire Television*, á vez que nas outras cadeas, pero nas tardes do domingo (sendo a programación ás veces diferente nalgunhas cadeas rexionais como a *Grampian Television*).

## Terceira tempada 
Os 13 episodios do segundo bloque de produción foron transmitidos en toda a rede de canles da ITV. Tamén nas canles rexiónais simultaneamente, as mañás do sábado. Antes de facer a súa primeira aparición na televisión británica, a terceira tempada foi emitida no Xapón, con oito episodios, ó igual que nos Estados Unidos.

## Notas
Agustín de Spínola Basadone

**Agustín de Spínola Basadone**, tamén coñecido como **Agostino Spínola**, nado en Xénova en 1597 e finado en Sevilla o 12 de febreiro de 1649, foi un eclesiástico italiano e home de estado ao servizo de Filipe IV.

## Traxectoria 
Segundo fillo de Ambrosio Spínola, foi educado en España, onde na súa infancia serviu como meniño da raíña Margarida de Austria. Estudou na Universidade de Salamanca e na de Alcalá.

Creado cardeal de San Cosme e San Damián en 1621, bispo de Tortosa dous anos despois, camarlengo do Colexio Cardinalicio en 1632, arcebispo de Granada, de Santiago de Compostela, conselleiro de estado desde 1638, gobernador de Galicia durante un breve período en 1643 e arcebispo de Sevilla.

## Notas
Roberto Noble

**Roberto Jorge Noble**, nado o 9 de setembro de 1902 en La Plata e finado o 12 de xaneiro de 1969 en Buenos Aires, foi un xornalista, político e empresario arxentino. É principalmente coñecido por ser o fundador do xornal matutino Diario Clarín, que é o de maior tirada da Arxentina.
Michael K. Williams

**Michael Kenneth Williams**, nado en Nova York, o 22 de novembro de 1966 e finado na mesma cidade o 6 de setembro de 2021, foi un actor estadounidense coñecido por interpretar o papel de Omar Little na serie da HBO *The Wire*, e a Albert "Chalky" White en *Boardwalk Empire.*

## Filmografía 
### Cine 
* *Mugshot* (1995)
* *Bullet* (1996)
* *Bringing Out the Dead* (1999)
* *Broke even* (2000)
* *Doing Hard Time* (2004)
* *Guile* (2005)
* *Trapped in the Closet (Chapters 1-12)*" (2005)
* *The Orphan King* (2005)
* *Belly 2: Millionaire Boyz Club* (2006)
* *The Bondage* (2006)
* *Mercenary for Justice* (2006)
* *5up 2down* (2006)
* *Trapped in the Closet (Chapters 13-22)* (2007)
* *Trapped in the Closet: The BIG Package* (2007)
* *I Think I Love My Wife* (2007)
* *Gone Baby Gone* (2007)
* *The Incredible Hulk* (2008)
* *KeAnthony: A Hutlaz Story* (2008)
* *Miracle at St. Anna* (2008)
* *Tell-Tale* (2009)
* *Addicts* (2009)
* ''The Perfect Age of Rock 'n' Roll* (2009)
* *A Day in the Life* (2009)
* *Life During Wartime* (2009)
* *A Kiss of Chaos* (2009)
* *You're Nobody 'til Somebody Kills You* (2009)
* *The Road* (2009)
* *Wonderful World* (2009)
* *Brooklyn's Finest* (2010)
* *The Cookout 2* (2011)
* *Bayou Black* (2011) Curtametraxe
* *Luv* (2012)
* *Crispus Attucks: Today was a Good Day* (2012) Curtametraxe
* *W8 (Weight)* (2012) Short
* *The Wire: The Musical* (2012) Curtametraxe
* *Nobody's Nobody's* (2012) Curtametraxe
* *Trapped in the Closet: The Next Installment (Capítulos 23-33)* (2012)
* *12 anos de escravitude* (2013)
* *Snitch* (2013)
* *They Die by Dawn* (2013) curta
* *The Devil Goes Down* (2013) curta
* *RoboCop* (2014)
* *The Purge: Anarchy* (2014)
* *Kill the Messenger* (2014)
* *Puro vicio* (2014)
* *The Gambler* (2014)
* *Da Sweet Blood of Jesus* (2014)
* *Anesthesia* (2015)

### Televisión 
* *Law & Order* (1997, 2001, 2009) (3 episodios)
* *Deadline* (2001) (1 episodio)
* *The Sopranos* (2001) (1 episodio)
* *Third Watch* (2002) (1 episodio)
* *The Wire* (2002–2008) (42 episodios)
* *Law & Order: Special Victims Unit* (2003, 2006) (2 episodios)
* *Lackawanna Blues* (2005) (telefilme)
* *Alias* (2005) (3 episodios)
* *CSI: Crime Scene Investigation* (2005, 2010) (2 episodios)
* *Boston Legal* (2005) (1 episodio)
* *Six Degrees* (2006–2007) (3 episodios)
* *The Kill Point* (2007) (7 episodios)
* *Human Giant* (2008) (1 episodio)
* *CSI: NY* (2008) (1 episodio)101/V
* *The Philanthropist* (2009) (8 episodios)
* *Boardwalk Empire* (2010-2014) (regular)
* *Detroit 1-8-7* (2011)
* *Aqua Teen Hunger Force* (2011) (1 episodio)
* *Community* (2011–2012)
* *Walk This Way* (2013) (7 episodios)
* *High School USA!* (2013) (1 episodio)

### Videoxogos 
* *Battlefield 4'' (2013)

## Notas 
## Véxase tamén 
### Ligazóns externas 
* Páxina oficial 
*
Pedro Manuel Colón de Portugal

**Pedro Manuel Colón de Portugal**, nado en Madrid o 25 de decembro de 1651 e finado na mesma cidade o 9 de setembro&nbsp;de 1710, foi un nobre e home de estado español que desempeñou diversos postos de responsabilidade durante os reinados de Carlos II e Filipe V.

## Traxectoria 
Foi fillo primoxénito de Pedro Nuño Colón de Portugal y Castro, que morreu sendo vicerrei de Nova España, e de Isabel de la Cueva, filla do duque de Alburquerque Francisco III Fernández da Cueva, que foi vicerrei de Cataluña e de Sicilia. Á morte do seu pai, ocorrida en 1673, herdou os títulos de Grande de España, Almirante de Indias, duque de Veragua e da Veiga, marqués de Villamizar e de Xamaica, aínda que non gozou o señorío deste último por ser tomada a illa polos ingleses en 1656. En 1675 recibiu a orde do Vélaro de Ouro.

Serviu como mestre de campo nos terzos de Flandres e posteriormente como xeneral da cabalería do Milanesado. Entre 1677-79 foi Capitán Xeneral de Galicia, entre 1679-80 vicerrei de Valencia; de alí pasou a capitán xeneral das galeras de España, e de 1696 a 1701 desempeñou o vicerreinado de Sicilia.

En 1699 foi nomeado membro do Consello de Estado de Carlos II, e xa de regreso en España presidente do Consello de Órdenes en 1703, cuxo cargo obrigoulle a renunciar ao Vélaro de Ouro para recibir o hábito da Orde de Santiago. Máis tarde foi presidente do Consello de Italia.

## Notas
London Grammar

**London Grammar** é un grupo musical de inglés de pop e música electrónica formado por Hannah Reid, Dan Rothman e Dominic 'Dot' Major. O seu primeiro EP *Metal & Dust* foi estreado en febreiro de 2013 con Metal & Dust Recordings Ltd, e o seu primeiro álbum, *If You Wait* foi estreado o 9 de setembro de 2013.

## Discografía 
## Notas 
## Véxase tamén 
### Ligazóns externas 
*Páxina oficial
Tadeusz Kondrusiewicz

**Tadeusz Kondrusiewicz** (en ), nado en Adeĺsk (distrito de Hrodna, rexión de Hrodna, RSS de Belarús) o 3 de xaneiro de 1946, é un eclesiástico católico latino belaruso de etnia polaca, dende 2007 arcebispo de Minsk-Mahilioŭ.

## Traxectoria 
### Primeiros anos 
Naceu en Adeĺsk, no distrito de Hrodna da República Socialista Soviética de Belarús, o 3 de xaneiro de 1946. A súa familia era de etnia polaca; foi fillo de Ignacy Kondrusiewicz (1906-1985) e de Anna, de apelido de solteira Szusta (1911-1999).

En 1962 ingresou no departamento de Física e Matemáticas do Instituto Pedagóxico de Hrodna, aínda que un ano despois foi expulsado logo de ser acusado de práctica relixiosa. En 1964 entrou no Instituto Politécnico de Leningrado, graduándose como enxeñeiro mecánico en 1970. Posteriormente traballou como enxeñeiro en Vilnius.
### Presbiterado 
En 1976 ingresou no seminario de Kaunas, e o 31 de maio de 1981 foi ordenado sacerdote por Liudas Povilonis.

Entre 1981 e 1986 foi vigairo na Igrexa de Santa Teresa de Vilnius, entre 1986 e 1987 foi párroco da Igrexa de Nosa Señora das Dores de Druskininkai, entre 1987 e 1988 na Igrexa do Espírito Santo de Vilnius. En 1985 licenciouse en Teoloxía, e posteriormente doutorouse coa tese *"Pogłębienie nauki o Kościele w pracach i dokumentach II Soboru Watykańskiego"*.

### Administrador apostólico de Minsk 
O 10 de maio de 1989 o papa Xoán Paulo II nomeouno administrador apostólico de Minsk e bispo titular de *Hippo Diarrhytus*. Recibiu a ordenación episcopal o 20 de outubro de 1989 na Basílica de San Pedro, de mans do papa Xoán Paulo II.

Durante este primeiro período en Belarús, Kondrusiewicz fundou o seminario de Hrodna, traballou pola recuperación e reapertura de arredor de 100 igrexas que foran pechadas durante o período soviético, e participou na publicación e edición do Misal Romano e do Catecismo en lingua belarusa.

### Arcebispo de Moscova 
O 13 de abril de 1991 foi nomeado administrador apostólico da Rusia europea, e cando o 11 de febreiro de 2002 a administración apostólica foi elevada a arquidiocese de Moscova, pasou a ser o seu arcebispo.
### Arcebispo de Minsk-Mahilioŭ 
O 21 de setembro de 2007 foi nomeado arcebispo de Minsk-Mahilioŭ. Entre 2011 e 2012 foi tamén administrador apostólico de Pinsk.

## Notas
Momias viventes

***Momias viventes*** (en ) é unha serie de animación estadounidense creada por DIC Entertainment. Ten unha soa temporada que foi emitida orixinalmente en 1997. A serie formou parte dunha tendencia xeral de "momiamanía" na cultura popular dos anos 90.

## Sinopse 
No antigo Exipto, un malvado feiticeiro chamado Scarab, mata ó fillo do faraón, o príncipe Rapses, para poder conseguir a inmortalidade. Enterrado vivo polo seu crime, Scarab revive no mundo moderno e comeza a busca da reencarnación de Rapses, un rapaz de San Francisco de nome Presley Carnovan. Os gardacostas momias de Rapses' (Presley's), Ja-Kal, Rath, Armon e Nefer-Tina, xunto co gato de Rapses, Kahti, espertan da morte para protexelo de Scarab. Eles empregan o poder de Ra para transformarse en poderosos gardiáns.

Cada unha das momias teñen o poder dun deus expicio. Ja-Kal ten o espírito dun falcón, Rath o dunha cobra, Armon o dun boi e Nefer-Tina o dun gato. Cada un deles é quen de invocar armaduras e poderes máxicos para loitar. Porén, unha vez que a súa forza se esgota, deben repousar no seu sarcófago para recuperarse.

## Episodios
* Ra, Ra, Ra, Ra (*Ra, Ra, Ra, Ra*)
* Somnámbulo coma un exipcio (*Sleep Walk Like an Egyptian*)
* Viaxe ao futuro (*Pack to the Future*)
* O regalo de Geb (*The Gift of Geb*)
* A elegancia do deserto (*Desert Chic*)
* O gran Nuhn (*High Nuhn*)
* Zombi (*Dead Man Walking*)
* Adeus señor Cheops (*Good Bye Mr. Cheops*)
* Fociñada (*Body Slam*)
* Garras (*Paws*)
* A maldición de Sekhmet (*The Curse of Sekhmet*)
* Un can tráballe a unha momia (*Dog Bites Mummy*)
* Reunión (*Reunion*)
* O príncipe e Presley (*The Prince and the Presley*)
* O neno do Exip Tsu (*The Egyp-Tsu Kid*)
* O rostro no espello (*The Face in the Mirror*)
* Unha mala fundición (*Miscast*)
* Prestidixitación (*Sleight of Sand*)
* Acordándose de Ja Kal (*Missing Ja-Kal*)
* Os espíritos do ouro (''Ghouls' Gold*)
* Oferta tentadora (*Tempting Offer*)
* Hora de dar a cara (*Loss of Face*)
* Scarab o neno (*Kid Scarab*)
* Casada con Gev (*Married to the Geb*)
* Auga, auga por todos os lados (*Water, Water, Everywhere...*)
* Unha noite escura e estridente (*A Dark and Shrieky Night*)
* Cargado de boas intencións (*Pepped with Good Intention*)
* Dr Jekyll e Mr Huxley (*Dr. Jekyll and Mr. Huxley*)
* Maníacos dos camións monstro (*Monster Truck Mania*)
* O cristal con que se mira (*Eye of the Beholder*)
* O rock das tres en punto (*Tree O'Clock Rock*)
* Obxecto do seu afecto (*Object of His Affections*)
* A momia de Alcatraz (*The Bird-Mummy of Alcatraz*)
* Cariño, encollín as momias (*Honey, I Shrunk the Mummies*)
* Crente convencido (*True Believer*)
* Quen é quen (*Who's Who?*)
* Meu pai o heroe (*My Dad the Hero*)
* O gardián do irmán (*Brother's Keeper*)
* Unha momia nova na cidade (*New Mummy in Town*)
* A frecha do corazón (*The Heart's Arrow*)
* Collemos un (*We've Got One*)
* Ensíname a momia (*Show Me the Mummy!'')

## Notas 
## Véxase tamén 
### Outros artigos 
*Xabarín Club
### Ligazóns externas 
*
Bahía Blanca

**Bahía Blanca** é unha cidade arxentina, na provincia de Bos Aires, dista duns 650&nbsp;quilómetros da cidade de Bos Aires. A urbe foi fundada no 11 de abril do 1828. O nome *Bahía Blanca* ten orixe na brancura dos salitres costeiros. Bahía Blanca é a cidade urbana máis importante do sur arxentino e un complexo portuario de moita importancia, sendo o porto de grans máis importante do país. A poboación da urbe é duns 365&nbsp;509 habitantes (2010).

## Cidades irmandadas 
## Véxase tamén 
### Ligazóns externas 
* A páxina do concello de Bahía Blanca
Lingua xudeoportuguesa

O **xudeoportugués** é unha lingua morta, que era falada polos xudeus sefardís de Portugal. Esa forma lingüística era vernacular dos xudeus de Portugal antes do século XVI e sobreviviu en moitas comunidades da diáspora dos *Judeus da Nação Portuguesa*. Os seus textos eran escritos no alfabeto hebreo ou latino. Poderían terse escrito tamén en alxamía.

En relación á lingua materna, o xudeoportugués garda grandes similitudes, o que fixo ser pronto asimilada cando o número de falantes xudeus escaseou na Península Ibérica. O seu léxico é composto basicamente polas palabras portuguesas, agregándose a este conxunto palabras prestadas do hebraico mais tamén do ladino. Existe un pequeno testemuño desa variante lingüística na obra de Gil Vicente, o *Auto da Barca do Inferno*. Tamén foi influenciada pola lingua dos xudeus españois, o ladino, mais era distinta desa, xa que os xudeus lusos nunca foron expulsados do seu país, senón que foron forzados a conversión.

Moitos dos cristiáns novos continuaron a secretamente observar o xudaísmo e preservar a lingua até que inquisición se estabeleceu en Portugal en 1536, producindo unha onda migratoria dos conversos cara a Francia, Holanda, Inglaterra e Américas.

Por mor das súas semellanzas, o xudeoportugués morreu axiña en Portugal, mais sobreviviu na diáspora como lingua do día a día até comezos do século XIX. Tamén sobrevive en forma de substrato no papiamento.

## Extractos 
## Notas
Arquidiocese católica latina de Moscova

A **arquidiocese da Nai de Deus en Moscova** (en ; en ) é unha sé metropolitana da Igrexa Católica Latina. En 2004 tiña arredor de 200.000 bautizados sobre unha poboación total de 58&nbsp;820&nbsp;000 habitantes. Dende 2007, o seu arcebispo é Paolo Pezzi.

## Territorio 
A arquidiocese abrangue un amplo territorio, correspondente á parte setentrional e central da Rusia europea. A sé arcebispal é a cidade de Moscova, onde está a catedral da Nai de Deus. O territorio está organizado en 63 parroquias.

## Historia 
O 13 de abril de 1991 foi erixida a **administración apostólica da Rusia europea**, en territorios até entón pertencentes á diocese de Vladivostok.

O 30 de decembro de 1993 cedeu parte do seu territorio para erixir a administración apostólica do Cáucaso.

O 23 de novembro de 1999 mudou o seu nome polo de **administración apostólica da Rusia europea setentrional**, e cedeu parte do seu territorio para erixir a administración apostólica da Rusia europea meridional.

O 11 de febreiro de 2002 foi elevada ao rango de arquidiocese metropolitana, e mudou o seu nome polo de **Nai de Deus en Moscova**.

## Episcopoloxio 
;Administradores apostólicos da Rusia europea
* Tadeusz Kondrusiewicz (13 de abril de 1991 – 23 de novembro de 1999)
;Administradores apostólicos da Rusia europea setentrional
* Tadeusz Kondrusiewicz (23 de novembro de 1999 – 11 de febreiro de 2002)
;Arcebispos metropolitanos da Nai de Deus en Moscova
* Tadeusz Kondrusiewicz (11 de febreiro de 2002 - 21 de setembro de 2007, nomeado arcebispo de Minsk-Mahilioŭ)
* Paolo (Pavel) Pezzi (21 de setembro de 2007 - actualidade)

## Véxase tamén 
### Ligazóns externas 
* Páxina web oficial 
* Perfil en Catholic-Hierarchy.org 
* Perfil en GCatholic.org
Diocese católica latina de Saratov

A **diocese de San Clemente en Saratov** (en ; en ) é unha sé da Igrexa Católica Latina sufragánea da arquidiocese da Nai de Deus en Moscova. En 2004 tiña arredor de 35.000 bautizados sobre unha poboación total de 47&nbsp;000&nbsp;000 habitantes. Dende 2002, o seu bispo é Clemens Pickel.

## Territorio 
A diocesde abrangue un amplo territorio na parte meridional da Rusia europea. Estende a súa xurisdición sobre os fieis católicos latinos das seguintes unidades administrativas de Rusia:
* As repúblicas de Adiguesia, Baxkortostán, República dos Chuvaxos, Daguestán, República dos Inguxos, Kabardino-Balkaria, República dos Calmucos, Karachay-Cherkessia, Mordovia, Osetia do Norte-Alania, Chechenia e Tatarstán.
* Os oblast de Belgorod, Orenburgo, Penza, Rostov, Samara, Saratov, Tambov, Ulyanovsk, Volgogrado, Voronezh e Astrakán.
* Os krais de Krasnodar e Stavropol.

A sé episcopal é a cidade de Saratov, onde está a catedral de San Clemente.

## Historia 
O 23 de novembro de 1999 foi erixida a **administración apostólica da Rusia europea meridional**, en territorios até entón pertencentes á administración apostólica da Rusia europea.

O 11 de febreiro de 2002 foi elevada ao rango de diocese, e tomou o nome de **San Clemente en Saratov**; ao mesmo tempo ampliou a súa xurisdición coa incorporación de territorios pertencentes á suprimida diocese de Tiraspol.

## Episcopoloxio 
;Administradores apostólicos da Rusia europea meridional
* Clemens Pickel (23 de novembro de 1999 – 11 de febreiro de 2002)
;Bispos de San Clemente en Saratov
* Clemens Pickel (11 de febreiro de 2002 - actualidade)

## Véxase tamén 
### Ligazóns externas 
* Páxina web oficial 
* Perfil en Catholic-Hierarchy.org 
* Perfil en GCatholic.org
Antonio Mariño de Lobeira

**Antonio Mariño de Lobeira e Andrade**, nado en Pontevedra en 1640, foi un militar e nobre galego da Casa Mariño de Lobeira.

## Traxectoria 
Fillo do tamén nobre Pedro Mariño de Lobeira Lemos, señor da Serra de Outes, foi bautizado o 18 de xullo de 1640. O seu irmán máis vello Fernando Antonio Mariño de Lobeira, herdou o señorío da Serra de Outes e transformouno en marquesado.

Foi tenente xeneral do exército do rei de España e mariscal de campo de infantaría en Flandres.

## Honras 
Foi elixido cabaleiro da Orde de Santiago en 1688, e primeiro marqués de Mariño, título concedido por Filipe V en 1705. Ao non ter descendencia o título extinguiuse con el ata que foi recuperado en 1921.

## Notas
Guillén Ramón de Moncada y Castro

**Guillén Ramón de Moncada y Castro**, nado en Barcelona en 1619 e finado en Madrid o 17 de marzo de 1670, foi un nobre, militar e home de estado español, IV marqués de Aitona, xentilhome de cámara e conselleiro de estado de Filipe IV, comendador de La Fresneda, Teruel e definidor da orde de Calatrava, gobernador de Galicia e de Cataluña, mordomo maior da raíña Mariana de Austria e membro da xunta de goberno do reino durante a minoría de idade de Carlos II.

## Traxectoria 
Foi o terceiro fillo (primeiro varón) de Francisco de Moncada e de Margarita de Castro e Alagón, de quen herdou os títulos de marqués de Aitona e de Puebla de Castro, conde de Osona, de Marmilla, vizconde de Cabrera, de Bas e de Villamury e Grande de España.

Deixou escrito un opúsculo titulado «*Discurso militar: propóñense algúns inconvenientes da milicia destes tempos, e o seu reparo*».

## Notas
Rosario Mariño de Lobeira

**María del Rosario Mariño de Lobeira e Pardo de Figueroa**, ou **de Lobera**, nada en Pontevedra o 14 de novembro de 1734 foi unha nobre galega do século XVIII da Casa Mariño de Lobeira.

## Traxectoria 
Filla de Fernando Pablo Mariño de Lobeira Nieto e da dama betanceira María Juana Micaela Pardo de Figueroa, era a maior de catro irmás, todas mulleres. Grazas a iso herdou do seu pai os títulos de condesa do Arco, condesa de Guaro, marquesa de Villafiel e IV marquesa da Serra. Casou en 1751

Viviu en Zaragoza.

Todos os seus títulos nobiliarios pasaron ao seu fillo Ramón Patiño Mariño de Lobeira, que xa naceu fóra de Galicia. A partir de Rosario Mariño, os posuidores destes títulos deixan de ser galegos.

## Notas
Ascidia (xénero)

::*Non confundir cos ascidiáceos, tamén chamados en xeral ascidias.*

***Ascidia*** é un xénero de tunicados da familia Ascidiidae e da clase Ascidiacea. Ás veces dáselle  o nome de ascidias a todos os ascidiáceos.

## Especies seleccionadas 
miniatura|upright|Diagrama da sección dunha *Ascidia*: (a) sifón branquial; (b) sifón atrial; (c) túnica (d) manto; (e) farinxe (saco branquial); (f) esófago; (g) estómago; (h) orificio anal; (i) lámina dorsal; a liña punteada indica o endostilo.

* *Ascidia achimotae* Millar, 1953
* *Ascidia adamanensis* Oka, 1915
* *Ascidia ahodori* Oka, 1927
* *Ascidia alisea* Monniot & Monniot, 2006
* *Ascidia alpha* Tokioka, 1953
* *Ascidia alterna* Monniot & Monniot, 1991
* *Ascidia archaia* Sluiter, 1890
* *Ascidia arenosa* Hartmeyer, 1898
* *Ascidia armata* Hartmeyer, 1906
* *Ascidia aspera* Brunetti, 2007
* *Ascidia austera* Sluiter, 1904
* *Ascidia aximensis* Millar, 1953
* *Ascidia azurea* Monniot & Monniot, 1996
* *Ascidia bathybia* Hartmeyer, 1922
* *Ascidia bifissa* Sluiter, 1895
* *Ascidia bocatorensis* Bonnet & Rocha, 2011
* *Ascidia sulca* Monniot, 1991
* *Ascidia sydneiensis* Stimpson, 1855
* *Ascidia tapuni* Monniot & Monniot, 1987
* *Ascidia tenera* Herdman, 1880
* *Ascidia tenue* Monniot, 1983
* *Ascidia thompsoni* Kott, 1952
* *Ascidia translucida* Sluiter, 1890
* *Ascidia tricuspis* Sluiter, 1904
* *Ascidia tritonis* Herdman, 1883
* *Ascidia trunca* Brunetti, 2007
* *Ascidia unalaskensis* (Ritter, 1913)
* *Ascidia urnalia* Monniot, 1994
* *Ascidia vermiformis* (Ritter, 1913)
* *Ascidia virginea* Müller, 1776
* *Ascidia willeyi* Oka, 1915
* *Ascidia xamaycana* Millar & Goodbody, 1974
* *Ascidia zara* Oka, 1935
* *Ascidia zyogasima* Tokioka, 1962

## Notas
Fernando Pablo Mariño de Lobeira Nieto

**Fernando Pablo Mariño de Lobeira Nieto**, nado en Palencia o 8 de marzo de 1712, foi un aristócrata galego do século XVIII da Casa Mariño de Lobeira.

## Traxectoria 
Morgado de Fernando Pablo Mariño de Lobeira Quirós, herdou deste os títulos de marqués da Serra e viceconde de Albeos, e da súa nai Isabel Nieto os de conde de Guaro e conde do Arco.

Con vinte anos casou coa dama betanceira Micaela Pardo de Figueroa, coa que tivo catro fillas; entre elas, a herdeira Rosario Mariño de Lobeira.
Fernando Antonio Mariño de Lobeira

**Fernando Antonio Mariño de Lobeira e Andrade**, nado en Pontevedra, foi un aristócrata galego do século XVII da Casa Mariño de Lobeira.

## Traxectoria
Morgado de Pedro Mariño de Lobeira Lemos, herdou deste o señorío da Serra (en Outes), que converteu en marquesado da Serra o rei Carlos II en 1693. Tamén recibiu o título de viceconde de Albeos.

Casou inicialmente con Inés Enríquez de Monroy, e despois coa nobre galega Teresa Sarmiento Quirós Soutomaior, coa que tivo catro fillos, dos cales o maior foi varón e as tres restantes mulleres. O morgado, Fernando Pablo Mariño de Lobeira Quirós, foi o herdeiro dos seus títulos.

O seu irmán Antonio Mariño de Lobeira, militar do exército español, foi tamén distinguido co título de marqués de Mariño.
Pedro Mariño de Lobeira Lemos

**Pedro Mariño de Lobeira Lemos**, nado en Pontevedra en 1618 e finado na mesma cidade en 1649, foi un nobre galego do século XVII da Casa Mariño de Lobeira. Non se debe confundir con Pedro Mariño de Lobeira, escritor pontevedrés do século XVI.

## Traxectoria 
Pertencente á baixa nobreza galega, era o señor da Serra de Outes e controlaba o territorio da marxe setentrional da ría de Muros e Noia.

Casado coa importante nobre Benita Andrade Soutomaior, tivo catro fillos, entre eles o morgado Fernando Antonio Mariño de Lobeira e o militar Antonio Mariño de Lobeira.
Inmortalidade

[miniatura|250px|A *Fonte da Vida Eterna* en [Cleveland, Ohio é descrita como un "Home erguéndose sobre a morte, chegando no ascenso ata Deus e a Paz."]]

A **inmortalidade** é a vida eterna ou a habilidade de vivir para sempre. As formas biolóxicas teñen limitacións inherentes que as intervencións médicas non poden superar. A selección natural desenvolveu a inmortalidade biolóxica só nunha especie, a medusa *Turritopsis dohrnii*.

Certos científicos, futuroloxistas e filósofos teorizaron sobre a inmortalidade do corpo humano, e defenderon que a inmortalidade do ser humano podería ser un obxectivo acadable nas primeiras décadas do século XXI, mentres que outros apostan pola prolonga da vida como un obxectivo máis probable a curto prazo. Aubrey de Grey, un investigador que desenvolveu unha serie de estratexias biomédicas de rexuvenecemento, cre que o seu plan para reverter o proceso de envellecemento pode ser implementado en dúas ou tres décadas.

A crenza da inmortalidade da vida humana a través da alma é un tema recorrente na relixión, así como obxecto de especulación, fantasía e debate. En contextos relixiosos, a inmortalidade é un dos dons que Deus (ou outras deidades) conceden ós humanos que amosan bondade ou respectan a lei divina.

## Símbolos 
dereita|miniatura|80px|Un ankh.

Existen numerosos símbolos que representan a inmortalidade. O ankh é un símbolo exipcio da vida que tamén ten connotacións de inmortalidade cando aparece representado nas mans de deuses e faraóns. A banda de Möbius en forma de nó de trevo é outro símbolo de inmortalidade. Moitas representacións simbólicas de infinidade ou do ciclo da vida son usado a miúdo para representar a inmortalidade dependendo do contexto no que se atopen. Outros exemplos son o uróboros, o kanji *dez*, o fénix e o pavón.

## Notas
Rouben Mamoulian

**Rouben Zachary Mamoulian**, nado en Tbilisi (actual Xeorxia) o 8 de outubro de 1897 e finado en Hollywood (California) o 4 de decembro de 1987 foi un director de cinema e teatro armenio-estadounidense.

## Traxectoria 
Naceu en Tbilisi, nunha familia armenia. A súa nai, Virginia Kalantarian foi directora de teatro, e o seu pai, Zachary Mamoulian, era presidente dun banco. Mamoulian mudouse a Inglaterra e comezou a dirixir obras teatrais en Londres en 1922. Ao ano seguinte Vladimir Rosing levouno aos Estados Unidos para dar clases na Eastman School of Music e tamén dirixiu óperas e teatro. Nacionalizouse estadounidense en 1930. A estrela infantil Jackie Cooper afirmou na súa autobiografía que Mamoulian era o seu tío, o que o axudou na súa carreira.

Comezou no cinema en 1929, con *Applause*, un dos primeiros filmes sonoros. As súas innovacións no uso da cámara e do son levouno a dirixir outros filmes durante a década de 1930.

A súa carreira como director chegou á súa fin cando foi despedido de dúas rodaxes consecutivas, *Porgy and Bess* (1959) e *Cleopatra* (1963).

## Filmografía 
## Notas 
## Véxase tamén 
### Ligazóns externas 
* 
* Rouben Mamoulian Collection na Library of Congress
Fernando Pablo Mariño de Lobeira Quirós

**Fernando Pablo Mariño de Lobeira Quirós**, nado en Pontevedra, foi un aristócrata galego dos séculos XVII e séculos XVIII da Casa Mariño de Lobeira.

## Traxectoria
Morgado de Fernando Antonio Mariño de Lobeira, herdou deste os títulos de marqués da Serra e viceconde de Albeos.

Casou en Madrid en 1705 coa importante aristócrata canaria Isabel Nieto, condesa de Guaro e do Arco, coa que tivo cando menos a Fernando Pablo Mariño de Lobeira Nieto, o fillo máis vello e herdeiro dos seus títulos.
Tetuani

O **tetuaní** ou **tetuani** (en ; en ) é un dialecto do haquetía, tamén referido como subdialecto do ladino. Era o dialecto falado por un grupo étnico coñecido como xudeus de Orán, dunha cidade de Alxeria. A denominación desta variante lingüística provén de Tetuán (Marrocos) que era a orixe de moitos dos xudeus que vivían en Orán.

Cando se expulsaron as comunidades sefardís, nos reinos de Portugal e España principalmente, os xudeus buscaron outras paraxes onde vivir, e pensaron en refuxiarse nos estados musulmáns do norte da África. Neste escenario, a cidade de Orán tórnase un polo atraente, ocorrendo grandes migracións durante os séculos XVII e XIX. Esta migración ten un período peculiar no terceiro cuarto do século XIX, momento no cal unha grande onda de xudeus oriúndos de Tetuán chegan á rexión, mesturándose ás outras vagas migratorias xudías de distintas orixes mais con alto grao de identidade, como no que refire á linguaxe hispánica.

Os xudeus de Oran, *de facto*, falaban un conxunto variado de linguas e dialectos, de diversificadas orixes, pero coa chegada dos emigrados de Tetuán o haquetía incorpora outros elementos e tórnase un modo de falar distinguido.

## Notas
2-Headed Shark Attack

***2-Headed Shark Attack*** é un filme estadounidense dirixido por David Michael Latt que se estreou no 2012. Está protagonizado por Carmen Electra, Charlie O'Connell e Brooke Hogan. O filme emitiuse o 8 de setembro de 2012 en Syfy.

## Personaxes 
* Carmen Electra como Anne Babish
* Charlie O'Connell como Profesor Babish
* Brooke Hogan como Kate
* Christina Bach como Dana
* David Gallegos como Paul
* Geoff Ward como Cole
* Mercedes Young como Liza
* Shannan Stewart como Lyndsey
* Tihirah Taliaferro as Michelle
* Michael Dicarluccio como Ethan
* Lauren Vera como Jamie
* Marckenson Charles como Ryan
* Ashley Bissing como Kristen
* Corinne Nobili como Kirsten
* Benjamin James como Alex
* Chase Conner como Kirk
* Anna Jackson como Haley
* Amber English como Alison
* Collin Carmouze como Jeff
* Casey King Leslie como Mike
* Morgan Thompson como Laura
* Gerald Webb como Han
* Anthony E. Valentin como Dikilla

## Notas 
## Véxase tamén 
### Ligazóns externas 
*
Bisarma

[miniatura|Dous exemplos de bisarmas do [século XV.]]
A **bisarma** é unha arma de hasta de orixe medieval, que ten un lado en forma de fouce e outro en forma de punta para ferir, de modo similar a unha lanza ou un chuzo.

Foi de uso popular en Galiza, tanto como arma ofensiva en tempos de conflito bélico como arma defensiva contra asaltadores nos camiños ou animais salvaxes, en tempos de paz.

## Orixe do nome 
A orixe parece ser a palabra xermana *wisarme*, directamente ou ben a través da adaptación francesa *guisarme*.

## Mencións na literatura 
O seu uso xeneralizado noutros tempos, especialmente até o século XIX, deixou unha pegada importante en textos literarios e nas crónicas históricas. É mencionada especialmente como unha das armas utilizadas na "francesada", a guerra en que o pobo galego contendeu contra as tropas de Napoleón até a súa expulsión do reino. 
## Notas 
## Véxase tamén 
### Outros artigos
* Alabarda
* Lanza
* Chuzo
* Machada

### Ligazóns externas 
* Páxina onde se describe a bisarma como "arma de hasta"
John Sturges

**John Eliot Sturges**, nado en Oak Park (Illinois) o 3 de xaneiro de 1910 e finado en San Luis Obispo (California) o 18 de agosto de 1992 foi un director de cinema estadounidense.

## Traxectoria 
Comezou a súa carreira en Hollywood como montador en 1932. Durante a segunda guerra mundial dirixiu documentais e filmes para o exército dos Estados Unidos. O comezo da súa carreira comercial comezou en 1946 con *The Man Who Dared*, primeiro de moitos filmes de serie B. Fixo un uso orixinal do CinemaScope colocando a Spencer Tracy só contra un largo paisaxe desértico no filme de suspense *A conspiración do silencio* polo que foi candidato ao Oscar ao mellor director en 1955. Durante a súa carreira Sturges recibiu sona polos seus dramas elevados baseados nas personaxes.

## Filmografía 
* *The Man Who Dared* (1946)
* *Shadowed* (1946)
* *Alias Mr. Twilight* (1946)
* *For the Love of Rusty* (1947)
* *Keeper of the Bees* (1947)
* *Thunderbolt!* (1947)
* *The Sign of the Ram* (1948)
* *Best Man Wins* (1948)
* *The Walking Hills* (1949)
* *The Magnificent Yankee* (1950)
* *The Capture* (1950)
* *Mystery Street* (1950)
* *Right Cross* (1950)
* *Kind Lady* (1951)
* ''The People Against O'Hara* (1951)
* *It's a Big Country* (1951)
* *The Girl in White* (1952)
* *Jeopardy* (1953)
* *Fast Company* (1953)
* *Fort Bravo* (1953)
* *A conspiración do silencio* (1955)
* *Underwater!* (1955)
* *The Scarlet Coat* (1955)
* *O sexto fuxitivo* (1956)
* *Gunfight at the O.K. Corral* (1957)
* *Saddle the Wind* (1958) (sen acreditar)
* *The Law and Jake Wade* (1958)
* *O vello e o mar* (1958)
* *O último tren de Gun Hill* (1959)
* *Cando ferve o sangue* (1959)
* *Os sete magníficos* (1960)
* *By Love Possessed* (1961)
* *Sergeants 3* (1962)
* *A Girl Named Tamiko* (1963)
* *A grande evasión* (1963)
* *The Satan Bug* (1965)
* *A batalla dos outeiros do whisky* (1965)
* *A hora das pistolas* (1967)
* *Ice Station Zebra* (1968)
* *Marooned* (1969)
* *LeMans (1971)
* *Joe Kidd* (1972)
* *Chino* (1973)
* *McQ* (1974)
* *Aterrou a aguia* (1976)

## Véxase tamén 
### Bibliografía 
* 
* 
### Ligazóns externas 
*
Exarcado apostólico católico ucraíno de Alemaña e Escandinavia

O **exarcado apostólico de Alemaña e Escandinavia** (en ) é unha sé da Igrexa Católica Bizantina Ucraína inmediatamene suxeita á Santa Sé. En 2010 tiña 44.520 bautizados. O seu exarca apostólico é Bohdan Dziurakh.

## Territorio 
O exarcado apostólico estende a súa xurisdición sobre todos os fieis da Igrexa Católica Bizantina Ucraína en Alemaña, Dinamarca, Suecia, Finlandia e Noruega.

A sé do exarcado é a cidade de Múnic, onde está a catedral de Santa María Virxe e de Santo André apóstolo. O territorio está organizado en 18 parroquias.

## Historia 
O exarcado apostólico foi erixido o 17 de abril de 1959 coa bula *Cum ob immane* do papa Xoán XXIII.

## Episcopoloxio 
* Platon Volodyslav Kornyliak (17 de abril de 1959 - 16 de decembro de 1996, retirado)
* Petro Kryk (20 de novembro de 2000 - 18 de febreiro de 2021, retirado)
* Bohdan Dziurakh (dende o 18 de febreiro de 2021)

## Véxase tamén 
### Ligazóns externas 
* Páxina web oficial  
* Perfil en GCatholic.org 
* Perfil en Catholic-Hierarchy.org
Paolo Pezzi

**Paolo Pezzi**, nado o 8 de agosto de 1960 en Russi (Italia), é un eclesiástico católico latino italiano, dende 2007 arcebispo da Nai de Deus en Moscova.
## Traxectoria 
Paolo Pezzi naceu o 8 de agosto de 1960 en Russi, un concello da provincia de Rávena. (Italia). Entre 1985 e 1990 estudou Filosofía e Teoloxía na Pontificia Universidade de San Tomé Aquino, e posteriormente foi ordenado sacerdote da Fraternidade Sacerdotal dos Misioneiros de San Carlos Borromeo o 22 de decembro de 1990, polo vigairo xeral de Roma Ugo Poletti. Posteriormente doutorouse en Teoloxía pola Pontificia Universidade Lateranense.

Traballou en Rusia dende 1993, e chegou a ser reitor do seminario maior de San Petersburgo.

O 21 de setembro de 2007, o papa Bieito XVI nomeouno arcebispo metropolitano da Nai de Deus en Moscova. Recibiu a consagración episcopal o 27 de outubro, na catedral da Inmaculada Concepción de Moscova, de mans do seu predecesor Tadeusz Kondrusiewicz.
## Obra 
* 
* 
*
Tsuga

***Tsuga*** (do xaponés ツガ, 栂); é un xénero de coníferas pertencente á familia Pinaceae que engloba as especies arbóreas coñecidas como **falsos abetos**. Todas a especies son árbores perennes acadando os 20 - 60 metros de altura e atopándose exclusivamente en rexións húmidas.

Hai de 8 a 10 especies dentro do xénero, dependendo da autoridade que o clasifique, con catro especies en América do Norte e de catro a seis no leste de Asia.

A madeira que se obtén é importante na industria, úsase especialmente como polpa para facer papel.

## Descrición 
*Tsuga* é unha árbore perenne de tamaño medio que acada os 20 a 65 m de altura cunha coroa cónica a irregular. A casca é de cor cinsenta a marrón.

As follas son estreitas en forma de agulla de 8 a 40&nbsp;mm de lonxitude e 1.5 a 3&nbsp;mm de largo.

left|miniatura|Follaxe e conos de *Tsuga mertensiana*.
Os conos de pole crecen en solitario a partir de xemas laterais. Teñen 3–5(–10) mm de longo, ovoides, globosas, ou elipsoides, e de cor branca amarelenta a púrpura clara, e nacen sobre un curto pedúnculo. Os estróbilos nacen en franzas dun ano de idade e teñen son pequenos, globoso-ovoide ou cilíndrico-oblongo, que roldan os 15–40&nbsp;mm de longo, agás en *T. mertensiana*, onde son cilíndricos e máis longos, 35–80&nbsp;mm de lonxitude; son solitarios, terminais ou raramente laterais, pénsiles, e son sésiles ou sobre un curto pedúnculo até 4&nbsp;mm de longo. A madurez ocorre en 5–8 meses, e as sementes espállanse pouco despois; os conos caen pouco despois de ceibaren a semente ou até un ano ou dous despois. As escamas de sementes son delgadas, coriáceas e persistentes. Varían na forma e carecen dunha apófise e un umbo. As brácteas son incluídas e pequenas. As sementes son pequenas, de 2 a 4&nbsp;mm de longo, e con ás, coas ás de 8 a 12&nbsp;mm de longo. Tamén conteñen pequenas vesículas de resina adaxiais. A derminación de sementes é epixeal; as plántulas teñen de catro a seis cotiledóns. aínda que é máis xeralmente considerada só distinta no rango dun subxénero.

Outra especie, descrita primeiro como *Tsuga longibracteata*, agora se trata como un xénero distinto *Nothotsuga*; difire de *Tsuga* nos conos erectos (non pendurados), e conos masculinos en acios de umbelas, nestes riscos máis estreitamente relacionadas co xénero *Keteleeria*.

## Ecoloxía 
Todas as especies están adaptadas a (e están limitadas a) zonas temperadas relativamente frescas e húmidas con alta pluviosidade, veráns frescos, e pouco ou ningunha escaseza de auga; tamén está adaptada aos invernos intensos con grandes nevaradas e toleran as xeadas mellor que a maioría do das árbores.

## Notas 
## Véxase tamén 
### Ligazóns externas 
* Gymnosperm Database: *Tsuga* descrición
* Arboretum de Villardebelle: photos of cones of all the species
* US Forest Service Hemlock Woolly Adelgid website
Prelatura territorial católica latina de Tromsø

A **prelatura territorial de Tromsø** (en ) é unha sé da Igrexa Católica Latina inmediatamente suxeita á Santa Sé. En 2004 tiña 1.775 bautizados sobre unha poboación total de 467.702 habitantes. O seu prelado actual é o bispo Berislav Grgić.

## Territorio 
A prelatura territorial abrangue os tres condados máis setentrionais de Noruega (Finnmark, Troms e Nordland), así como o arquipélago das Svalbard.

A sé prelaticia é a cidade de Tromsø, onde está a pro-catedral da Nosa Señora (*Vår Frue Kirke*).

O territorio está organizado en 7 parroquias, situadas nas seguintes poboacións:
* Tromsø
* Bodø
* Hammerfest
* Harstad
* Mosjøen
* Narvik
* Stor­fjord

## Historia 
O 8 de abril de 1931, co breve *Paterna caritas*, o papa Pío XI erixiu a misión sui iuris da Noruega setentrional, en territorios da vigairía apostólica de Noruega.

O 10 de marzo de 1944 a misión sui iuris foi elevada ao rango de prefectura apostólica coa bula *Maioris dignitatis* do papa Pío XII.

O 18 de febreiro de 1955 a prefectura apostólica foi elevada ao rango de vigairía apostolica coa bula *Quoniam arcana* do mesmo Pío XII.

O 28 de marzo de 1979, coa bula *Qui volente*, o papa Xoán Paulo II elevou a vigairía ao rango de prelatura territorial, dándolle o nome actual.

## Episcopoloxio 
* Johannes Starcke (5 de decembro de 1931 - 1939, finado)
* Johannes Wember (17 de novembro de 1939 - 1 de marzo de 1976, retirado)
* João Batista Przyklenk (1 de marzo de 1976 - 19 de febreiro de 1977, nomeado bispo de Januária)
* Gerhard Ludwig Goebel (29 de marzo 1979 - 4 de novembro de 2006, finado)
* Berislav Grgić (18 de decembro de 2008 - 31 de agosto de 2023, renuncia)

## Véxase tamén 
### Ligazóns externas 
* Páxina web oficial 
* Perfil en Catholic-Hierarchy.org
Sissyneck

"**Sissyneck**" é unha canción do músico estadounidense de rock alternativo, publicada como sinxelo do seu álbum *Odelay* no ano 1997. O tema chegou ao número 30 da lista británica de sinxelos.

## Listaxe de cancións 
### Sinxelo de 3 temas
# "Sissyneck" - 3:55
# "The New Pollution" [Remix By Mickey P.] - 4:08
# "Feather in Your Cap" - 3:46
#* Esta versión pode atoparse na banda sonora de *SubUrbia*.

### Prensado alternativo
# "Sissyneck" [LP Version] - 3:58
# "Burro" (Mariachi Version of "Jack-Ass") - 3:11
# "Dark and Lovely" [Remix by Dust Brothers] - 3:38
# "Devil Got My Woman" (Skip James cover) - 4:34
# "Brother" - 4:45

### Vinilo británico de 7"
# "Sissyneck" [LP Version] - 3:58
# "Feather in Your Cap" - 3:46

### Casete
# "Sissyneck" [LP Version] - 3:55
# "The New Pollution" [Remix By Mickey P.] - 4:08
Tiburón 2

***Tiburón 2*** (en ) é un filme estadounidense dirixido por Jeannot Szwarc que se estreou en 1978. É a primeira secuela do filme de Steven Spielberg *Tiburón* (1975), e a segunda na serie baseada na novela homónima de Peter Benchley. Está protagonizado por Roy Scheider como Xefe de Policía Martin Brody, que ten que facer fronte a outro tiburón branco que aterroriza Amity Island, un resort costeiro ficticio.

*Tiburón 2* foi seguido por *Jaws 3-D* e *Jaws: The Revenge*, estreados en 1983 e 1987 repectivamente.

Estreouse en galego o 1 de xullo de 2022 a través da TVG.

## Personaxes 
* Roy Scheider como Xefe Martin Brody
* Lorraine Gary como Ellen Brody
* Murray Hamilton como Alcalde Larry Vaughn
* Joseph Mascolo como Len Peterson
* Jeffrey Kramer como Deputy Jeff Hendricks
* Collin Wilcox como Dr. Lureen Elkins
* Ann Dusenberry como Tina Wilcox
* Mark Gruner as Michael Brody
* Barry Coe como Tom Andrews
* Susan French como Grace Witherspoon
* Gary Springer como Andy Williams
* Donna Wilkes como Jackie Peters
* Gary Dubin como Eddie Marchand
* John Dukakis como Paul 'Polo' Loman
* G. Thomas Dunlop como Timmy Weldon
* David Elliott como Larry Vaughn Jr.
* Marc Gilpin como Sean Brody
* Keith Gordon como Doug Fetterman
* Cynthia Grover como Lucy
* Ben Marley como Patrick
* Martha Swatek como Marge
* Billy Van Zandt como Bob
* Gigi Vorgan como Brooke Peters
* Fritzi Jane Courtney como Mrs. Taft
* Jerry M. Baxter como Piloto de helicóptero
* Jean Coulter como Diane
* Christine Freeman como Terry
* Herb Muller como Phil Fogerty
* William Green como Irate Man

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
IES Illa de San Simón

O **Instituto de Ensinanza Secundaria Illa de San Simón** é un centro de ensinanza secundaria pertencente á rede pública de institutos da Xunta de Galicia, situado en Redondela. Oferta educativa

No IES Illa de San Simón impártense todos os cursos da Educación Secundaria Obrigatoria. Non ofrece, porén, oferta educativa de bacharelato.

## Véxase tamén
### Ligazóns externas
*Sitio web do IES Illa de San Simón
Juan Muíños Iglesias

**Juan Muíños Iglesias**, nado en Redondela e finado no mesmo concello en marzo de 1992, foi un avogado e político galego.

## Traxectoria 
Fillo de Juan Muíños Casal, dono do Hotel España de Redondela. Foi o fundador da delegación da Falange Española en Redondela. Participu na guerra civil española como voluntario da 2ª Bandeira de Falange de Pontevedra, e posteriormente como oficial. Xefe local de Falange Española Tradicionalista y de las JONS, foi nomeado concelleiro de Redondela en xaneiro de 1940, e elixido primeiro tenente alcalde. Ostentou o cargo de alcalde de Redondela, ao que accedeu o 29 de xaneiro de 1940, sucedendo ao anterior alcalde, Cándido Martínez Esteiro. Tres anos despois, en 1943, sucedeuno na alcaldía Raúl Carlos Gunche López. En setembro de 1951 volveu a acceder á alcaldía, na que se mantivo até 1966, cando Pedro Otero Rey o sucedeu. Foi nomeado deputado provincial en 1952. Despois foi delegado do Instituto Social da Mariña en Redondela.

No seu mandato promoveu a privatización da praia de Cesantes.
Finou en Redondela en marzo de 1992.
## Recoñecementos 
Recibiu varias condecoracións pola súa participación na “Guerra de liberación”. Tamén recibiu a Cruz de Caballero de Cisneros polos “servizos prestados á causa”.

## Vida persoal 
Casou con María Teresa Torrado Sánchez e foi pai de Juan José, María Teresa, María Isabel e María del Pilar Muiños Torrado.
## Notas 
## Véxase tamén 
### Outros artigos 
* Falange Española
### Ligazóns externas 
* Anecdotario redondelán. Alcaldes
NSFW

**NSFW** é un acrónimo inglés para a expresión **Not Safe/Suitable For Work** (Non seguro/non axeitado para o traballo), empregado para se referir na linguaxe de Internet ás páxinas web, foros e blogs que conteñen URLs e hipervínculos a páxinas de contido para adultos. Xeralmente, as páxinas ou sitios NSFW albergan contidos pornográfico ou para adultos, contido violento, con son malsoante ou bocapodre.

O acrónimo NSFW xorde especialmente coma advertencia de certos sitios web potencialmente inaxeitados para navegar por eles en lugares públicos, froito da universalización e extensión de Internet en bibliotecas, institutos, puntos de Internet, ou mesmo o traballo.

Paralelamente, o termo **SFW** (safe for work), derivado do anterior, adoita empregarse para páxinas ou sitios web aptos para navegar en público, ou sen contido inaxeitado.

## Notas
## Véxase tamén
### Outros artigos
* Pornografía
* Sexting
Valse

[miniatura|Parella bailando un valse. Imaxe dun [fenaquistiscopio.]]
[miniatura|"[Vals do minuto" de Chopin.]]
miniatura|dereita|250px|Exemplo dun ritmo de valse.
O **valse** (do galicismo *valse*, que á súa vez procede do xermanismo *Walzer*, que provén do verbo alemán *wälzen*, 'xirar, rodar') é un estilo de baile folclórico e de salón a ritmo lento.

## Historia 
Aínda que non existe acordo no tocante á súa orixe, pénsase que o valse naceu na zona austríaca do Tirol no século XII. Porén, tamén hai teorías que sitúan a súa orixe nunha danza do século XVIII chamada *ländler* que bailaban os labregos de Austria e do sur de Alemaña, e tamén nunha danza italiana chamada *volte*.
 
O valse acadou gran popularidade nos anos 1760 en Viena, estendéndose axiña por outros países.

## Características 
É un baile de tempo ternario que se escribe normalmente en compás de 3/4 e que se baila en parella. No primeiro pulso de cada compás ábrese diagonalmente unha perna, no segundo a outra xúntase facendo que os pés se unan de novo, e no terceiro pulso faise un pequeno paso sen desprazamento co primeiro pé. Despois repítese o mesmo comezo co outro pé. Son famosos os valses vieneses da familia dos Strauss, como os de Johann Strauss.

## Notas 
## Véxase tamén 
### Ligazóns externas 
* Pasos básicos de valse
* Exemplo de valse en vídeo